«Հ. Գրիգորը հիմա թեմի ընդհանուր փոխանորդն է, միշտ չէ, որ Նիս կ՚ըլլայ։ Երկու օր առաջ լուր հասաւ, որ անոր տունը կողոպտած են։ Ինք մտահոգ մեկնեցաւ հոսկէ։ Պարզուեցաւ, որ ճիշդ է։ Ես ալ իրեն ըսի, որ ոստիկանութիւն կանչէ, եւ Երկուշաբթի առաւօտ դատ տեղի պիտի ունենայ, պիտի տեսնենք՝ ո՞վ է, ինչո՞ւ նման բան ըրեր է։ Բացի տունէն, նաեւ անոր նամակատուփն ալ կողոպտած են», ըսած է ան աւելցնելով, որ հիմա շատ բան չեն կրնար ըսել, չեն գիտեր, թէ ի՞նչ է եղած է։ «Անշուշտ կասկածներ կան, որ այդ նոյն խառնակիչ խումբը ըրած է, որ տասը տարիէ աւելի է եկեղեցւոյ տիրացած է։ Շատ կասկածներ կան, բայց չենք կրնար խօսիլ։ Դատարանին մէջ ամէն ինչ կը պարզուի», շարունակած է ան: